Diari Oficial de la Generalitat Valenciana


Sumari del DOGV 8366, del 22-08-2018 (2018/7778)

Informació pública de l'ocupació directa de terrenys per a completar l'obtenció de la parcel·la dotacional QL-1.B i la superfície viària annexa.
------------------------------------------------------------------------------------------------------------------------------------------------

### Dades del document

Número de DOGV
:   8366

Data del DOGV
:   22-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7778


Data del document
:   25-07-2018

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de l'ocupació directa de terrenys per a completar l'obtenció de la parcel·la dotacional QL-1.B i la superfície viària annexa. [2018/7778]  
La Junta de Govern Local, en sessió celebrada el dia 28 de juny de 2018, va adoptar acord sobre inici d'expedient d'ocupació directa per a completar l'obtenció de la parcel·la dotacional QL-1.B i la superfície viària annexa, les dades de la qual són les següents:  
  
Terrenys i propietàries afectades:  
Els terrenys afectats, amb una superfície de 11.634 m², són propietat de Carmen, Josefa i Rosa Navarro Coll, i es corresponen amb la finca registral 8831, inscrita en el Registre de la Propietat de la Pobla de Vallbona, al tom 315, llibre 671, foli 87.  
  
Aprofitament:  
El pla general vigent inclou els terrenys objecte d'ocupació directa en la unitat d'execució número 3, de sòl urbà, Canyada-Maquiva. Dit pla general atorga un aprofitament objectiu a la unitat d'execució de 0,18 m²t/m²s.  
Segons el que disposa l'apartat c de l'article 77 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana: «En el sòl urbà inclòs en unitats d'execució, el percentatge d'aprofitament que correspon a l'administració és del cinc per cent de l'aprofitament tipus».  
D'acord amb l'anterior, i considerant que la superfície objecte d'expropiació és 11.634 m² que es troba inclosa en una unitat d'execució, l'aprofitament que li correspon a les propietàries dels terrenys és el següent: 0,18 x 0,95 x 11.634 = 1.989,41 m²t.  
  
Unitat d'execució en què es materialitzarà l'aprofitament:  
L'àmbit en què es farà efectiu l'aprofitament reconegut és la unitat d'execució número 3 de Canyada-Maquiva, enclavament en què se situen actualment els terrenys objecte d'ocupació directa.  
Tal com s'ha justificat en el punt anterior, la unitat d'execució compta amb un aprofitament tipus de 0,18 m²t/m² una edificabilitat objectiva de 50.241,19 m²t, segons es desprén de l'aplicació de l'aprofitament tipus a la superfície que el pla general assigna a la unitat.  
  
L'aprofitament que li correspon a l'administració en la unitat d'execució número 3, en virtut del que estableix l'apartat c de l'article 107 anteriorment referit, és el 5 % del total, és a dir, 2.512,05 m².  
  
L'aprofitament reconegut als terrenys objecte d'ocupació directa es materialitzarà amb càrrec al percentatge d'aprofitament que li correspon a l'Ajuntament en la dita unitat.  
  
Cosa que es fa pública per un termini de dos mesos, de conformitat amb allò que disposa l'article 107 de la Llei 5/2014, de 25 de juliol, d'ordenació del territori, urbanisme i paisatge, durant el qual les propietàries afectades podran efectuar una contraoferta per a la cessió pactada del sòl, a través d'una compensació econòmica o la seua integració en unitat d'execució o en condicions diferents de les oferides per l'Administració.  
  
La Pobla de Vallbona, 25 de juliol de 2018.- L'alcalde-president: Josep Vicent Garcia i Tamarit.